Jegyzőkönyv

2016. szeptember 8. napján 16,00 órakor a Pethőhenye Faluház helyiségében megtartott nyilvános képviselő-testületi ülésről.

**Jelen vannak** Deák István György polgármester

 Szabó Frigyes alpolgármester

 Porpáczy Andrásné képviselő

 Kövesi Ferencné képviselő

**Igazoltan távol:** Bartus Dávid képviselő

 Szita Gabriella jegyző

**Deák István György polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 4 fő.

Tájékoztatta a képviselőket, hogy a képviselő–testületi ülés összehívására Pethőhenye Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.6.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Deák István György polgármester a képviselő-testületi ülés összehívására okot adó sürgős, halasztást nem tűrő esetként a 2016.09.05.napján 10 órakor Egervár, Halcsontdűlő 1. megtartott földtulajdonosi közgyűlésen földhasználati díj összegének meghatározása tárgyában hozott önkormányzat számára gazdasági hátrányt okozó döntésben jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **20-201450 kódszámú vadászterület földtulajdonosi közgyűlésén földhasználati díj meghatározása tárgyában hozott határozat megtárgyalása.
Előadó: Deák István György polgármester**
2. **Egyebek**

**Napirend tárgyalása:**

1. **20-201450 kódszámú vadászterület földtulajdonosi közgyűlésén földhasználati díj meghatározása tárgyában hozott határozat megtárgyalása**

**Előadó: Deák István György polgármester**

**Deák István György polgármester:** Ismertette a napirend tárgyában összehívott földtulajdonosi közgyűlésről készült jegyzőkönyvet. Elmondta, hogy az elfogadott 300 Ft/ha/év földtulajdonosi haszonbérleti díjat nagyon sokan kevesellték. Volt olyan hozzászóló, aki 800 Ft/ha/év összeget javasolt, mint pl az Artemis vadásztársaság is fizet. A földtulajdonosok érdeke is ezt támasztotta volna alá. Ezen módosító indítványt a közgyűlésen lévő vadászok, akiknek mindössze 1 ha nagyságú területe van leszavazták, így a 300 Ft/ha/év összeget fogadták el. Pethőhenye Képviselő-testülete továbbá Pethőhenye földtulajdonnal rendelkező lakosai nevében tiltakoznak a 2016. szeptember 5. napján megtartott földtulajdonosi közgyűlésén meghozott határozatok ellen. Nem értették, hogy Zalaegerszeg Önkormányzata hogy bízhatta meg azzal a képviselőjét, hogy 800 Ft helyett 300 Ft összegű bérleti díjat szavazzon meg. Pethőhenye önkormányzata 50-60 ha zártkerti vagy külterületi ingatlannal rendelkezik. Az ingatlanokon vadász lesek vannak elhelyezve, a tavalyi év folyamán a zárkerti ingatlanokon keresztül hajtást is rendezett a vadásztársaság. A gyűlésen Pethőhenye Önkormányzat teljes vagyonkataszteri kimutatásával jelentem meg, amely kimutatáson a földtulajdonra vonatkozó minden lényeges adat meg van. Az ülést levezető dr Ihász Lajos ügyvéd sem az önkormányzat, sem pedig a megjelenő földtulajdonosok iratait nem tudta sem beazonosítani sem ellenőrizni. Földtulajdonosok jogos érdekeinek sérelme valósult meg, ezért a képviselő-testület a Zalaegerszegi Járásbíróság előtt megtámadja, mivel a kisebbségben lévő Pethőhenye község lakossága és Önkormányzata jogos érdeke sérült. Az ülésen Deák István a közgyűlésen jelzéssel élt, hogy előkészítetlennek minősítette az ülést, abból eredően, hogy nem volt ellenőrizhető a vadászterületen lévő ingatlanok és azok tulajdonosai a regisztráció során, mivel nem rendelkeztek megfelelő adatbázissal a közgyűlést összehívók és az ülést levezető ügyvéd. Az ülés helyszíne az adott napon csak terepjáróval volt megközelíthető, mert Zalaszentlőrinc irányából a híd le van szakadva, Egervár felől pedig az út menti növényzet összeér, mivel az utat nem használják. Nagypáli felől lévő bekötő út frissen letolt állapota miatt az aznapi eső járhatatlanná tette személyautó számára. A közgyűlés részére a független helyszínt bármelyik települési önkormányzat térítésmentesen biztosította volna. A helyszínen megválasztott korábbi ciklusban is földtulajdonosi képviselő Szabó Gyula a kedvezőbb ajánlattal szemben, szintén a több mint 500 Ft-al alacsonyabb földhaszonbérleti díjra szavazott. Kérte a képviselőket mondják el véleményüket.

Kérdés, hozzászólás nem hangzott el, a képviselők a tájékoztatást tudomásul vették.

**Deák István György polgármester:** Indítványozta, hogy az önkormányzat forduljon bírósághoz a Zala Megyei Kormányhivatal, mint vadászati hatóság által 20-201450 kódszám alatt nyilvántartásba vett vadászterület földtulajdonosi közösségének 2016.09.05. napján a 8913 Egervár, Halcsont dűlő 1.szám alatti Vadászházban megtartott ülésén hozott 1/2016(IX.5.), a 2/2016(IX.5.), a 3/2016(IX.5.), a 4/2016(IX.5.), számú határozatokkal szemben, mint a kisebbségben maradt földtulajdonos, illetve a Pethőhenye Község közigazgatási területén lévő további meg nem jelent földtulajdonos nevében jogos érdekeik sérelme okán.

További kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd szavazásra bocsátotta a napirend tárgyában elhangzott indítványt.

Pethőhenye Község Önkormányzati Képviselő-testülete 4 igen egyhangú szavazattal a következő határozatot hozta:

**Pethőhenye Község Önkormányzati Képviselő-testületének
59/2016.(IX.8.) számú határozata**

Pethőhenye Község Önkormányzati Képviselő-testülete a Zala Megyei Kormányhivatal, mint vadászati hatóság által 20-201450 kódszám alatt nyilvántartásba vett vadászterület földtulajdonosi közösségének 2016.09.05. napján a 8913 Egervár, Halcsont dűlő 1.szám alatti Vadászházban megtartott ülésén hozott 1/2016(IX.5.), a 2/2016(IX.5.), a 3/2016(IX.5.), a 4/2016(IX.5.), számú határozatokkal szemben, mint a kisebbségben maradt földtulajdonos, illetve a Pethőhenye Község közigazgatási területén lévő további meg nem jelent földtulajdonos nevében a Zalaegerszegi Járásbírósághoz fordul jogos érdekeinek sérelme okán.

A képviselő-testület felhatalmazza a polgármestert, hogy képviselje Pethőhenye Község Önkormányzat jogos érdekérvényesítését a 20-201450 kódszám alatt nyilvántartásba vett vadászterület kapcsán az önkormányzatra által elszenvedett jogos érdekek sérelme kapcsán folytatandó bírósági eljárás során.

A képviselő-testület felkéri a polgármestert, hogy Pethőhenye Község Önkormányzat jogos érdekében vényesítésére a 20-201450 kódszám alatt nyilvántartásba vett vadászterület kapcsán 2016. október 4. napjáig nyújtson be keresetet a Zalaegerszegi Járásbírósághoz.

**Határidő: 2016.október 4.**

 **Felelős: Deák István György polgármester**

1. **Egyebek**
* **Szociális célú tűzifa
Előadó: Deák István György polgármester**

**Deák István György polgármester**: Ismertette a helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerinti települési önkormányzatok szociális célú tüzelőanyag vásárlásához kapcsolódó támogatási lehetőséget. Elmondat, hogy Pethőhenye Község Önkormányzata 40 m3 szociális célú tűzifa igénylésére jogosult, amelyhez 50.800 Ft önkormányzati önrész biztosítása szükséges. Véleménye szerint az önkormányzat igényeljen szociális célú tűzifát. Kérte a képviselőket mondják el véleményüket.

A napirenddel kapcsolatosan hozzászólás nem érkezett.

**Deák István György polgármester polgármester:** Indítványozta Pethőhenye Község Önkormányzata nyújtson be támogatási igényt 40 m3 szociális tűzifa megállapítása iránt 50.800 Ft összegű önrész biztosítása mellett.

Kérdés, hozzászólás a napirenddel kapcsolatban nem hangzott el, **az ülést levezető polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 5 fő, majd a polgármester szavazásra bocsátotta a napirend tárgyában elhangzott indítványt.

Pethőhenye Község Önkormányzati Képviselő-testülete 5 igen egyhangú szavazattal a következő határozatot hozta:

**Pethőhenye Község Önkormányzati Képviselő-testületének
60/2016.(IX.8.) számú határozata**

Pethőhenye Község Önkormányzati Képviselő-testülete pályázatot kíván benyújtani Magyarország 2016. évi központi költségvetéséről szóló 2015. évi C. törvény 1. melléklet IX. Helyi önkormányzatok támogatási fejezet 18. A helyi önkormányzatok szociális célú tüzelőanyag vásárlásához kapcsolódó kiegészítő támogatása jogcím szerinti települési önkormányzatok szociális célú tüzelőanyag vásárlásához kapcsolódó kiegészítő támogatására, 40 erdei m3 kemény lombos tűzifára.

A Képviselő- testület a szociális célú tüzelőanyag megvásárlásához az érkezett támogatáson felül a szükséges
50.800 Ft összegű önrészt, illetve a szállítás költségeit 2016. évi költségvetése terhére biztosítja, valamint vállalja, hogy a tűzifában részesülőktől ellenszolgáltatást nem kér.

 **Határidő**: **2016. szeptember 30.**

 **Felelős**: **Deák István György polgármester**

* **Bursa Hungarica
Előadó: Deák István György polgármester**

**Deák István György polgármester:** A napirenddel kapcsolatosan elmondta, hogy a Bursa Hungarica Ösztöndíj pályázathoz való csatlakozásról kell az önkormányzatnak döntenie. Bizonyára ismeretes a képviselő társak előtt az ösztöndíj működése, hiszen már évek óta csatlakozik az önkormányzat a felső oktatásban tanuló diákok, ezen támogatási formájához. Kérte a képviselőket mondják el véleményüket az elhangzottakkal kapcsolatban.

Indítványozta a Bursa Hungarica Felsőoktatási Önkormányzati Ösztöndíjpályázat 2017. évi fordulójához történő csatlakozást.

Kérdés, hozzászólás nem hangzott el a napirenddel kapcsolatban, az ülést levezető **polgármester** a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd szavazásra bocsátotta az elhangzott indítványt.

Pethőhenye Község Önkormányzati Képviselő-testülete 4 igen, egyhangú szavazattal a következő határozatot hozta:

**Pethőhenye Község Önkormányzati Képviselő-testületének
61/2016.(IX.8.) számú határozata**

Pethőhenye Község Önkormányzati Képviselő-testülete csatlakozik a Bursa Hungarica Felsőoktatási Önkormányzati Ösztöndíjpályázat 2017. évi fordulójához.

Felkéri a polgármestert, hogy gondoskodjon a csatlakozási nyilatkozat határidőre történő elkészítéséről és benyújtásáról.

 **Felelős: Deák István György polgármester**

 **Határidő: 2016. október 3.**

* **Jó hírnév megsértése tárgyában folyó bírósági eljárásról tájékoztatás
Előadó: Deák István György polgármester**

**Deák István György polgármester** Felkérte az alpolgármestert a napirend tárgyában tájékoztassa a legfrissebb hírekről a képviselőket.

**Szabó Frigyes alpolgármester:** Tájékoztatást adott a Horváth Z. László ellen az önkormányzat által jó hírné megsértése stb tárgyában indított bírósági eljárás állásáról. Elmondta, hogy az önkormányzatnak döntenie kell a felfüggesztett eljárás folytatásáról, amit el kell juttatnia a bíróság részére.

**Deák István György polgármester** Indítványozta, hogy Pethőhenye Község Önkormányzata Horváth Z. László alperes ellen jó hírnév megsértése stb tárgyban folyó bírósági eljárás folytatását kérje.

További kérdés, hozzászólás a napirenddel kapcsolatosan nem hangzott el, az ülést levezető polgármester a napirend tárgyalását lezárta, megállapította, hogy az ülés határozatképes, jelenlévő képviselők száma 4 fő, majd szavazásra bocsátotta az elhangzott indítványt.

Pethőhenye Község Önkormányzati Képviselő-testülete 4 igen egyhangú szavazattal a napirend tárgyában a következő határozatot hozta:

**Pethőhenye Község Önkormányzati Képviselő-testületének
61/2016.(IX.8.) számú határozata**

Pethőhenye Község Önkormányzati Képviselő-testülete kéri a Zalaegerszeg Törvényszék előtt felfüggesztett Horváth Z. László alperes ellen jó hírnév megsértése stb tárgyban folyó bírósági eljárás folytatását.

A képviselő-testület felkéri a polgármestert a Zalaegerszegi Járásbíróság elé a megfelelő intézkedést az eljárás folytatása érdekében tegye meg.

 **Felelős: Deák István György polgármester**

 **Határidő: 2016. október 10.**

Egyéb nem hangzott el, a polgármester bejelentette, hogy az elfogadott napirendet a képviselő-testület megtárgyalta, megkérdezte a képviselőket, van-e egyéb közérdeket érintő kérdésük, vagy bejelentésük.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 17,50 órakor bezárta.

**K.m.f.**

 **Deák István György Szita Gabriella
 polgármester jegyző**